นายกรัฐมนตรี นำคณะรัฐมนตรีถ่ายภาพหมู่ ก่อนการประชุม ครม.นัดแรกของรัฐมนตรีใหม่
ก่อนการประชุมคณะรัฐมนตรีวันนี้ (30 มี.ค.64) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม นำคณะรัฐมนตรีถ่ายภาพหมู่ ภายหลังมีการแต่งตั้งรัฐมนตรีใหม่ บริเวณสนามหญ้าหน้าตึกไทยคู่ฟ้า ทำเนียบรัฐมนตรี ขณะที่ 4 รัฐมนตรีใหม่ ประกอบด้วย นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ,น.ส.ตรีนุช เทียนทอง รัฐมนตรีว่าการกระทรวงศึกษาธิการ ,นายสินิตย์ เลิศไกร รัฐมนตรีช่วยว่าการกระทรวงพาณิชย์ และนายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม ได้สักการะสิ่งศักดิ์ประจำทำเนียบ เพื่อความเป็นสิริมงคลขณะที่วาระที่น่าสนใจคือ กระทรวงการคลัง เสนอโครงการประกันภัยข้าวนาปี ปีการผลิต 2564 รวมทั้งเสนอร่างพระราชบัญญัติคณะกรรมการนโยบายบำเหน็จบำนาญแห่งชาติ พ.ศ.... และร่างพระราชบัญญัติกองทุนบำเหน็จบำนาญแห่งชาติ พ.ศ....  สำนักงานคณะกรรมการกฤษฏีกา เสนอร่างพระราชบัญญัติการปฏิบัติราชการทางอิเล็กทรอนิกส์ พ.ศ.....และกระทรวงพัฒนาสังคมและความมั่นคงของมนุษย์ เสนอร่างแผนปฏิบัติการด้านการส่งเสริมและพัฒนาองค์กรภาคประชาสังคมระยะที่ 1 พ.ศ.2564-2565ทั้งนี้คาดว่าจะมีการประเมินสถานการณ์การชุมนุมทางการเมือง เนื่องจากวันนี้ เวลา 14.00 น.ผู้ชุมนุมหมู่บ้านทะลุฟ้า นัดรวมตัวกันจัดกิจกรรมเชิงสัญลักษณ์ ด้านนอกทำเนียบรัฐบาล โดยเจ้าหน้าที่ตำรวจนำตู้คอนเทรนเนอร์มาตั้งบริเวณถนนพระราม 5 ตรงข้ามทำเนียบรัฐบาลแล้ว